**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „dėl STEBĖTOJŲ SKYRIMO Į KLAIPĖDOS MIESTE ESANČIŲ VIEŠŲJŲ ASMENS SVEIKATOS PRIEŽIŪROS ĮSTAIGŲ STEBĖTOJŲ TARYBAS“ PROJEKTO**

1. **Projekto rengimą paskatinusios priežastys.**

Vadovaujantis LR sveikatos priežiūros įstaigų įstatymo 33 straipsniu Lietuvos nacionalinės sveikatos sistemos viešosiose įstaigose sudaromos stebėtojų tarybos iš dviejų įstaigos steigėjo sprendimu paskirtų atstovų; vieno savivaldybės, kurios teritorijoje yra įstaiga, tarybos paskirto tarybos nario; vieno savivaldybės, kurios teritorijoje yra įstaiga, tarybos paskirto visuomenės atstovo ir vieno įstaigos sveikatos priežiūros specialistų profesinių sąjungų paskirto atstovo.

1. **Parengto projekto tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – paskirti stebėtojus į Klaipėdos mieste esančių viešųjų asmens sveikatos priežiūros įstaigų stebėtojų tarybas.

1. **Kaip šiuo metu yra teisiškai reglamentuojami projekte aptarti klausimai.**

Vadovaujantis LR sveikatos priežiūros įstaigų įstatymo 33 straipsnio 3 ir 4 dalimis, Klaipėdos miesto savivaldybės taryba paskirs po 1 Tarybos narį ir po 1 visuomenės atstovą į 8 Klaipėdos miesto viešųjų asmens sveikatos priežiūros įstaigų, kurių steigėja yra Taryba, ir į 3 Klaipėdos mieste esančių viešųjų asmens sveikatos priežiūros įstaigų, kurių steigėjai yra kiti juridiniai asmenys, stebėtojų tarybas.

Visuomenės atstovas į Klaipėdos miesto savivaldybės teritorijoje esančių viešųjų asmens sveikatos priežiūros įstaigų stebėtojų tarybas skiriamas vadovaujantis 2015-09-24 Klaipėdos miesto savivaldybės tarybos patvirtintu sprendimu Nr. T2-254, kuriuo nustatyta, kad visuomenės atstovais į viešųjų asmens sveikatos priežiūros įstaigų, esančių savivaldybės teritorijoje, stebėtojų *tarybas mero teikimu* gali būti skiriami Klaipėdos miesto garbės piliečiai, kultūros magistrai, valstybinius apdovanojimus gavę asmenys, Klaipėdos aukštųjų mokyklų, Klaipėdos ugdymo įstaigų vadovų asociacijos, Klaipėdos pramonininkų asociacijos, Klaipėdos prekybos, pramonės ir amatų rūmų deleguoti asmenys.

Klaipėdos miesto savivaldybės, kaip viešųjų įstaigų dalininkės (savininkės) turtines ir neturtines teises įgyvendina Klaipėdos miesto savivaldybės administracijos direktorius, vadovaujantis Klaipėdos miesto savivaldybės tarybos 2008 m. balandžio 3 d. sprendimu Nr. T2-106 „Dėl savivaldybės turtinių ir neturtinių teisių įgyvendinimo viešosiose įstaigose“. Vadovaujantis šiuo teisės aktu, Klaipėdos miesto savivaldybės administracijos direktorius įsakymu paskirs kitus du atstovus į stebėtojų tarybas (gali būti kviečiami būti atstovais ir Tarybos nariai).

Vadovaujantis Lietuvos Respublikos vietos savivaldos įstatymo 18 straipsniu bus panaikintas Klaipėdos miesto savivaldybės tarybos 2015 m. gruodžio 22 d. sprendimas Nr. T2-338 „Dėl Klaipėdos miesto savivaldybės sveikatos priežiūros viešųjų įstaigų stebėtojų tarybų sudarymo“ ir jo pakeitimai.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Tarybos sprendimas užtikrins Lietuvos Respublikos sveikatos priežiūros įstaigų įstatymo įgyvendinimą.

Klaipėdos miesto sveikatos priežiūros viešosios įstaigos veiklos viešumui užtikrinti bus paskirti stebėtojai į įstaigų stebėtojų tarybos.

1. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.

Nėra.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Nėra.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nėra.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.
2. Teikimai, 3 lapai.

Vyriausioji specialistė,

laikinai atliekanti Sveikatos apsaugos skyriaus vedėjo pareigas Rožė Perminienė